CrypTool

Το CrypTool είναι ένα ανοικτού κώδικα εργαλείο ηλεκτρονικής μάθησης για την επεξήγηση κρυπτογραφικών εννοιών.

Χαρακτηριστικά

Η εισαγωγή των χρηστών στο πεδίο της κρυπτογραφίας γίνεται με την αξιοποίηση γραφικών διεπιφανειών, άμεσα διαθέσιμης ηλεκτρονικής τεκμηρίωσης, αναλυτικών εργαλείων και των αλγορίθμων του CrypTool. Είναι διαθέσιμα διάφορα κλασικά κρυπτογραφήματα, καθώς και ασύμμετρα κρυπτογραφήματα όπως τα RSA, κρυπτογραφία ελλειπτικών καμπυλών, ψηφιακές υπογραφές και το πρωτόκολλο Ντίφι-Χέλμαν, πολλά από τα οποία οπτικοποιούνται με κινούμενες αναπαραστάσεις. Ακόμη περιέχει έναν εισαγωγικό οδηγό με κινούμενες αναπαραστάσεις για τους πρώτους αριθμούς και τη στοιχειώδη θεωρία αριθμών.

 Ανάπτυξη, ιστορία και προοπτικές 
Η ανάπτυξη του CrypTool άρχισε το 1998. Αρχικά αναπτύχθηκε από γερμανικές εταιρίες και πανεπιστήμια, αλλά τώρα πλέον είναι ένα έργο ανοικτού κώδικα.  Περισσότεροι από 50 άνθρωποι σε όλο τον κόσμο συνεισφέρουν τακτικά στο έργο. Ο ρόλος του είναι να ενημερώσει τους χρήστες σχετικά με τους τρόπους που μπορεί η κρυπτογραφία να βοηθήσει στην αντιμετώπιση των απειλών για την ασφάλεια των δικτύων, καθώς και να εξηγήσει τις θεμελιώδεις έννοιες της κρυπτογραφίας.Ιστοσελίδα CrypTool: CrypTool for Awareness . Το λογισμικό είναι διαθέσιμο στα αγγλικά, γερμανικά, πολωνικά, ισπανικά και σερβικά. Η ανάπτυξη της ελληνικής έκδοσης μόλις ξεκίνησε.

Η τρέχουσα έκδοση, CrypTool 1.4.30, δημοσιεύθηκε τον Αύγουστο του 2010. Είναι γραμμένη σε C++ και σχεδιασμένη για το λειτουργικό σύστημα Microsoft Windows. Η μεταφορά του CrypTooLinux: CrypTooLinux project , μεταφέροντας το CT 1.x σε Linux. του CrypTool 1.x σε Linux με το Qt4 έχει επίσης ξεκινήσει.

Το 2007, ξεκίνησε η ανάπτυξη δύο ακόμη έργων, που και τα δύο βασίζονται σε μια αρχιτεκτονική επιπρόσθετων (pure-plugin), που πρόκειται να λειτουργήσουν ως διάδοχοι του αρχικού προγράμματος CrypTool. Και για τους δύο διαδόχους δημοσιεύονται τακτικά δοκιμαστικές εκδόσεις:
 CrypTool 2.0CrypTool 2.0: Ιστοσελίδα για τους συμμετέχοντες στην ανάπτυξη του έργου CT2  Οι δοκιμαστικές εκδόσεις εμφανίζονται σαν "nightly builds". (αναπτυγμένο σε C#/.NET/WPF) χρησιμοποιεί τις έννοιες του οπτικού προγραμματισμού για να επεξηγήσει κρυπτογραφικές διαδικασίες.
 JCrypTool 1.0JCrypTool 1.0: SourceForge project of JCT Η δοκιμαστική έκδοση RC3 είναι διαθέσιμη από τον Ιούλιο του 2010.JCrypTool 1.0: Ιστοσελίδα του έργου JCT  (αναπτυγμένο σε Java/Eclipse/RCP/SWT) είναι ανεξάρτητη πλατφόρμα που προσφέρει και προσέγγιση με επίκεντρο το έγγραφο (document-centric) αλλά και προσέγγιση με επίκεντρο τις λειτουργίες (function-centric).

Βραβεία
Το CrypTool έχει λάβει αρκετά διεθνή βραβεία ως εκπαιδευτικό πρόγραμμα, όπως τα TeleTrusT Special Award 2004, EISA 2004, IT Security Award NRW 2004secure-it.nrw: Verleihung des »IT-Sicherheitspreis NRW 2004« (German)  και το Selected Landmark in the Land of Ideas 2008.Germany. Land of Ideas: Ort des Tages: CrypTool, Siegen (German) 

Χρήση
Το CrypTool χρησιμοποιείται σε σχολεία, πανεπιστήμια, επιχειρήσεις και οργανισμούς για επιμόρφωση και εκπαίδευση. Παγκοσμίως, γίνεται λήψη του πακέτου CrypTool 1.x περισσότερες από 6.000 φορές κάθε μήνα από τον ιστότοπο του CrypTool. Λίγο πάνω από το 50% των λήψεων αφορούν την αγγλική έκδοση.

Το CrypTool στο διαδίκτυο
Το έργο CrypTool περιλαμβάνει επίσης τις ιστοσελίδες CrypTool OnlineOnline έκδοση για φυλλομετρητές: CrypTool Online και CrypTool Mobile.Online έκδοση για smartphones: CrypTool Mobile  Οι ιστότοποι αυτοί επιτρέπουν στους χρήστες να δοκιμάζουν κρυπτογραφικές μεθόδους άμεσα μέσω ενός φυλλομετρητή ή ενός smartphone (με χρήση JavaScript), χωρίς την ανάγκη λήψης και εγκατάστασης λογισμικού. Οι ιστότοποι αυτοί προσπαθούν να παρουσιάσουν το όλο θέμα με έναν εύκολο και ελκυστικό τρόπο για τους αρχάριους χρήστες και τους νέους. Οι σύνθετες εργασίες εξακολουθούν να απαιτούν την offline έκδοση του CrypTool.

 MysteryTwister C3 (MTC3)
Το 2010 ξεκίνησε ένας διεθνής διαγωνισμός κρυπτογραφίαςMysteryTwister C3 (MTC3): International Cipher Contest "MysteryTwister C3" (MTC3), ο οποίος είναι επίσης μέρος του έργου CrypTool.
Ο διαγωνισμός προσφέρει αυτή τη στιγμή περίπου 70 προκλήσεις που αφορούν παλιούς και σύγχρονους αλγόριθμους κρυπτογράφησης που σχεδιάστηκαν από συγγραφείς διαφορετικών χωρών. Στο δικτυακό τόπο του MTC3 είναι διαθέσιμη μια διαχειριζόμενη πλατφόρμα συζητήσεων (με περισσότερες από 600 δημοσιεύσεις), στατιστικά χρηστών και ένα hall-of-fame. Όλες οι προκλήσεις παρουσιάζονται σε μορφή PDF στα αγγλικά και στα γερμανικά. Οι προκλήσεις κατανέμονται σε τέσσερα επίπεδα τα οποία κυμαίνονται από απλά αινίγματα επιλύσιμα με χαρτί-και-μολύβι μέχρι μαθηματικές προκλήσεις σύγχρονης κρυπτανάλυσης για ερευνητές και εμπειρογνώμονες. Περισσότεροι από 2000 εγγεγραμμένοι χρήστες ασχολούνται με την επίλυση αυτών των προκλήσεων.

Παραπομπές

Εξωτερικοί σύνδεσμοι
 Η επίσιμη ιστοστελίδα
 Παρουσίαση για το CrypTool με περισσότερες από 100 διαφάνειες και πολλά στιγμιότυπα, που παρουσιάζει μια επισκόπηση του έργου CrypTool και των χαρακτηριστικών του.

Κατηγορία:Εκπαιδευτικό λογισμικό
Κατηγορία:Κρυπτογραφία